મેં તેની સામે જોયું. અને મને શું થયું, ખબર નહિ, મેં તેનો ચહેરો હાથમાં લઈ તેના હોઠ પર હોઠ મૂકી દીધા, પણ તરત જ તેણે હળવેથી મારો ચહેરો ખસેડી દીધો. દર્દભર્યું હસી અને બોલી, ‘મને કિસ કરીને ખુશ થઈ ગયા? મને હતું જ કે આવું જ થશે, પણ હું તમારું નામ નથી જાણતી. મારું નામ નિશા છે. મારા માટે તમારું ચુંબન મૃત્યુ પામેલું ચુંબન છે.’ પછી સહેજ અટકીને બોલી, ‘સાંભળો. 1999ના કારગિલ યુદ્ધમાં મારો વર શહીદ થઈ ગયો, 1996માં અમારું લગ્ન. હનીમૂન માથેરનામાં. ફરીથી આવવાનું નક્કી કર્યું હતું, પણ 1999-એ…..